Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

VO-00090 Mgr. Dominika Cvečková 17.06.2024

0948 292 782

Vec

1. **Informácia o zmene a doplnení súťažných podkladov č. 1**

Identifikácia verejného obstarávania:

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Predmet zákazky:** Stredná priemyselná škola dopravná Zvolen - Multitechnologický vzdelávací polygón v doprave, energetike a logistike

**Druh postupu:** zákazka zadávaná postupom verejnej súťaže podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Vyhlásené:** vo Vestníku verejného obstarávania č. 108/2024 dňa 05.06.2024 pod značkou 14135-MSP a v Úradnom Vestníku EÚ č. S 107/2024 zo dňa 04.06.2024 pod č. 328531-2024

1. **Informácia o zmene a doplnení súťažných podkladov č. 1**

Verejný obstarávateľ informuje, že pri spracovaní súťažných podkladov došlo k administratívnej chybe. Z uvedeného dôvodu **upravuje súťažné podklady v ich časti F. Podmienky účasti uchádzačov, konkrétne minimálnu úroveň podmienky účasti podľa § 34 ods. 1 písm. g) ZVO**.

**Pôvodné znenie:**

**Minimálna úroveň:**

1. Minimálne jedna osoba **vo funkcii stavbyvedúci pre pozemné stavby** musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre pozemné stavby podľa zákona č. 138/1992 Zb. o autorizovaných stavebných inžinieroch v znení neskorších prepisov alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;

**Uchádzač** na preukázanie splnenia vyššie uvedených minimálnych požiadaviek na osobu vo funkcii stavbyvedúci pre pozemné stavby **predloží:**

* doklad o oprávnení vykonávať činnosť **inžiniera pre konštrukcie pozemných stavieb** vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia.

**Nové znenie:**

1. Minimálne jedna osoba **vo funkcii stavbyvedúci pre pozemné stavby** musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre pozemné stavby podľa zákona č. 138/1992 Zb. o autorizovaných stavebných inžinieroch v znení neskorších prepisov alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;

**Uchádzač** na preukázanie splnenia vyššie uvedených minimálnych požiadaviek na osobu vo funkcii stavbyvedúci pre pozemné stavby **predloží:**

* doklad o oprávnení vykonávať činnosť **stavbyvedúceho pre pozemné stavby** vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia.

Verejný obstarávateľ uvádza, že zmena je v súťažných podkladoch zaznamená červenou farbou. Touto zmenou tak došlo k odstráneniu rozporu a zosúladeniu informácií. Zo súťažných podkladov vyplýva, že verejný obstarávateľ na plnenie zmluvy požaduje osobu vo funkcii stavbyvedúceho, pričom uchádzač vo svojej ponuke predloží doklad o oprávnení vykonávať jeho činnosť. Doklad o oprávnení vykonávať činnosť inžiniera pre konštrukcie pozemných stavieb sa viaže k osobe projektanta, ktorú verejný obstarávateľ nepožaduje, nakoľko projekt je už spracovaný a tvorí prílohu súťažných podkladov. Keďže sa jedná o zjavnú chybu v písaní, pričom opravou nedošlo k podstatnej zmene, lehoty v predmetnom verejnom obstarávaní ostávajú zachované, t.j. nedochádza k zmene lehôt na predkladanie ponúk a otvárania ponúk.

S úctou,

Mgr. Dominika Cvečková   
kontaktná osoba verejného obstarávateľa